KBANK วอลุ่มแน่น! บวกแรง 5% หลังโชว์กำไรปี 63 โตกว่าคาดแตะ 2.9 หมื่นล.
KBANK วอลุ่มแน่น! บวกแรง 5% หลังโชว์กำไรปี 63 โตกว่าคาดแตะ 2.9 หมื่นล.
21 ม.ค. 2564

ผู้สื่อข่าวรายงานว่า ราคาหุ้น ธนาคารกสิกรไทย จำกัด (มหาชน) หรือ KBANK ณ เวลา 10.23 น. อยู่ที่ระดับ 122 บาท บวก 6 บาท หรือ 5.17% สูงสุดที่ระดับ 122 บาท ต่ำสุดที่ระดับ 120.50 บาท ด้วยมูลค่าการซื้อขาย 1.82 พันล้านบาท

ทั้งนี้ ราคาหุ้น KBANK ปรับตัวเพิ่มขึ้น หลังรายงานผลการดำเนินงานงวดไตรมาส 4 และงวดปี 2563 มีกำไรดังนี้

โดยไตรมาส 4 ปี 2563 เมื่อเปรียบเทียบกับไตรมาส 3 ปี 2563 กำไร (ขาดทุน) เบ็ดเสร็จอื่น จำนวน 4,087 ล้านบาท เพิ่มขึ้น จำนวน 6,180 ล้านบาท หรือ 295.31% ส่วนใหญ่เกิดจากการปรับมูลค่ายุติธรรม (Mark to market) ของตราสารทุน ซึ่งเป็นไปตามภาวะตลาด สำหรับปี 2563 เมื่อเปรียบเทียบกับปี 2562 กำไร (ขาดทุน) เบ็ดเสร็จอื่น จำนวน 6,605 ล้านบาท ลดลงจำนวน 9,702 ล้านบาท หรือ 313.24%
ส่วนใหญ่เกิดจากความผันผวนในตลาดเงินและตลาดทุนจากภาวะเศรษฐกิจถดถอยอันเนื่องมาจากผลกระทบของ โควิด-19 รวมทั้งมีการจัด ประเภทและวัดมูลค่าของเงินลงทุนใหม่ตาม TFRS9 นอกจากนี้ในปี 2562 มีกำไรจากการตีราคาที่ดิน และอาคารของธนาคารเพื่อให้สะท้อนมูลค่ายุติธรรม
ขณะที่ปี 2563 เมื่อเปรียบเทียบกับปี 2562 กำไร (ขาดทุน) เบ็ดเสร็จอื่น จำนวน 6,605 ล้านบาท ลดลงจำนวน 9,702 ล้านบาท หรือ 313.24% ส่วนใหญ่เกิดจากความผันผวนในตลาดเงินและตลาดทุนจากภาวะเศรษฐกิจถดถอยอันเนื่องมาจากผลกระทบของ โควิด-19 รวมทั้งมีการจัดประเภทและวัดมูลค่าของเงินลงทุนใหม่ตาม TFRS9 นอกจากนี้ในปี 2562 มีกำไรจากการตีราคาที่ดิน และอาคารของธนาคารเพื่อให้สะท้อนมูลค่ายุติธรรม
 
อย่างไรก็ตาม ผลการดำเนินงานของ KBANK ในงวดปี 2563 ออกมาดีกว่านักวิเคราะห์คาดการณ์ไว้ โดยก่อนหน้านี้ บล.ฟิลลิป (ประเทศไทย) คาดว่าปี 63 ทาง KBANK จะมีกำไร 22 พันล้านบาท ลดลง 42.7% จากปีก่อน  และเพิ่มเป็น 32 พันล้านบาท ในปี 64 ซึ่งเพิ่มขึ้นถึง 44.8% จากปีก่อน จากรายได้ดอกเบี้ยที่เพิ่มขึ้น และการตั้งสำรองลดลง พร้อมคงราคาพื้นฐาน 124 บาท และยังคงแนะนำ “ทยอยซื้อ”